**POTVARKIS**

**DĖL DETALIŲJŲ PLANŲ KEITIMO, FINANSAVIMO IR**

**PLANAVIMO TIKSLŲ PATVIRTINIMO**

2023 m. rugsėjo d. Nr. MP-

Kaunas

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013-12-18 nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014-01-02 įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo” (toliau – Taisyklės), 313 punktais, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, 2017-11-16 sprendimu Nr. TS-411 „Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, Kauno rajono savivaldybės tarybos 2020-05-28 sprendimu Nr. TS-233 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir atsižvelgdamas į Kauno rajono savivaldybės administracijos direktoriaus 2023-09-21 įsakymą Nr. ĮS-2609 „Dėl teritorijų planavimo proceso inicijavimo“ ir planavimo iniciatoriaus 2023-06-15 prašymą, registruotą 2023-06-19 Nr. UG-895 ir 2023-09-13 prašymą, registruotą 2023-09-13 Nr. GD-8844:

1. L e i d ž i u keisti Kauno rajono savivaldybės administracijos direktoriaus 2015-09-03 įsakymu Nr. ĮS-1590 patvirtinto žemės sklypų Kauno r. sav., Ringaudų sen., Ringaudų k., Saulės g. 25, kadastro Nr. 5250/0009:60 (plotas – 0,3398 ha) ir Saulės g. 27, kadastro Nr. 5250/0009:85 (plotas – 0,4500 ha) bei Kauno rajono savivaldybės tarybos 2010-08-26 sprendimu Nr. TS-301 patvirtinto žemės sklypo Kauno r. sav., Ringaudų sen., Miriniškių k., kadastro Nr. 5250/0009:22 (plotas – 0,4300 ha), detaliuosius planus.

2. N u s t a t a u detaliųjų planų keitimo tikslus:

2.1. Sujungti žemės sklypus, kadastro Nr. 5250/0009:4, kadastro Nr. 5250/0009:740 ir padalinti į du ar daugiau žemės sklypus;

2.2. Sujungti žemės sklypus, kadastro Nr. 5250/0009:838, kadastro Nr. 5250/0009:837, kadastro Nr. 5250/0009:836, kadastro Nr. 5250/0009:843, kadastro Nr. 5250/0009:844, kadastro Nr. 5250/0009:351, kadastro Nr. 5250/0009:352, ir padalinti;

2.3. nustatyti teritorijos naudojimo reglamentą (-us) – teritorijos naudojimo būdą, tipą, aprūpinimą inžineriniais tinklais ir kita.

3. N u r o d a u:

3.1. Kad šio įsakymo 1 punkte nurodyto detaliojo plano keitimą finansuoja Planavimo iniciatorius;

3.2. Prieš pradedant rengti detaliųjų planų keitimo projektą, gauti planavimo sąlygas iš Nacionalinio visuomenės sveikatos centro prie Sveikatos apsaugos ministerijos, Priešgaisrinės apsaugos ir gelbėjimo departamento prie Vidaus reikalų ministerijos, Aplinkos apsaugos agentūros, iš inžinerinių tinklų, esančių planuojamoje teritorijoje, administruojančių įmonių ir, jeigu reikia, iš kitų Kompleksinio teritorijų planavimo dokumentų rengimo taisyklėse nurodytų institucijų (pagal Lietuvos Respublikos aplinkos ministro patvirtintą Teritorijų planavimo sąlygų išdavimo tvarkos aprašą);

3.3. Urbanistikos skyriaus vedėjui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.

Šis potvarkis gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos).

Savivaldybės meras Valerijus Makūnas

Parengė

G. Kliknienė

2023-09-25